**PAZIŅOJUMS PAR SABIEDRĪBAS LĪDZDALĪBU**

**Jelgavas pilsētas, Jelgavas un Ozolnieku novadu pašvaldības aicina iedzīvotājus, uzņēmējus un citus interesentus iesaistīties Jelgavas valstspilsētas un jaunveidojamā Jelgavas novada kopīgo plānošanas dokumentu – ilgtermiņa attīstības stratēģijas un attīstības programmas izstrādē!**

Iedzīvotāju līdzdalība teritorijas ilgtspējīgas un mērķtiecīgas attīstības plānošanas dokumentu izstrādē ir ļoti nozīmīga, tādēļ aicinām ikvienu sniegt savu viedokli un idejas, iesaistoties darbam tematiskajās darba grupās, fokusgrupās, aptaujās!

**Jelgavas valstspilsētas un jaunveidojamā Jelgavas novada (šobrīd – Jelgavas un Ozolnieku novadi) ilgtspējīgas attīstības stratēģijas 2022.–2035.gadam** izstrādes mērķis ir noteikt kopīgo un katras pašvaldības ilgtermiņa attīstības vīziju, mērķus, prioritātes un kopīgu telpiskās attīstības redzējumu.

**Jelgavas valstspilsētas un jaunveidojamā Jelgavas novada attīstības programma 2022.–2027.gadam** būs plānošanas dokuments, kurā tiks noteiktas vidēja termiņa attīstības prioritātes un pasākumu kopums ilgtermiņa stratēģisko uzstādījumu īstenošanai, lai kopīgi attīstītu Jelgavas valstspilsētas un jaunveidojamā Jelgavas novada teritoriju un racionāli ieguldītu pašvaldību budžeta līdzekļus.

Abu plānošanas dokumentu pirmās redakcijas plānots izstrādāt līdz 2021.gada septembrim, bet apspriest tās varēs š.g. oktobrī – novembrī. Savukārt dokumentu gala redakcijas plānots apstiprināt 2022.gada pavasarī.

Lai apzinātu iedzīvotāju un uzņēmēju vēlmes, vajadzības un redzējumu par Jelgavas valstspilsētas, Jelgavas un Ozolnieku novadu tālāko attīstību, sabiedrības pārstāvji tiek aicināti līdzdarboties piedaloties:

* iedzīvotāju aptaujās;
* fokusgrupu diskusijās;
* tematiskajos semināros;
* dokumentu izstrādāto 1.redakciju publiskajā apspriešanā.

**Iedzīvotāju fokusgrupu un tematisko grupu darbs plānošanas dokumentu 1.redakciju izstrādei plānots 2021.gada pavasarī, Covid-19 ierobežojumu dēļ darbu plānots organizēt attālināti, kādā no tiešsaistes programmām.**

**Katra pašvaldība sabiedrības iesaisti organizēs savas teritorijas iedzīvotājiem.**

**Plānošanas dokumentu izstrādei tiks izveidotas šādas tematiskās darba grupas:**

* “KULTŪRA, TŪRISMS UN MARKETINGS” analizēs kvalitatīvu un daudzveidīgu kultūras aktivitāšu pieejamību, tūrisma piedāvājumu, plānos kultūras un tūrisma infrastruktūras attīstību, marketinga aktivitātes;
* “UZŅĒMĒJDARBĪBA, ZINĀTNE un INOVĀCIJAS” analizēs pašvaldību teritoriju kā uzņēmējdarbības veikšanas vietu konkurētspēju, plānos nepieciešamos uzlabojumus uzņēmējdarbības vidē, nodarbinātības iespēju paplašināšanu, zinātnes un pētniecības ieguldījumu uzņēmējdarbības attīstībā;
* “IZGLĪTĪBA UN SPORTS” analizēs izglītības un sporta pakalpojumu kvalitāti un efektivitāti, identificēs mūžizglītības iespējas un sportisko aktivitāšu pieejamību, kā arī plānos izglītības un sporta infrastruktūras efektīvu izmantošanu un attīstību;
* “SOCIĀLĀ JOMA un VESELĪBAS AIZSARDZĪBA” plānos pašvaldības sociālā atbalsta, aprūpes, rehabilitācijas iespējas, pasākumus ģimeņu stiprināšanai, sabiedrības integrācijas sekmēšanai;
* “KVALITATĪVA DZĪVES VIDE” analizēs komunālo saimniecību un infrastruktūru, mājokļu jautājumus, ilgtspējīgu pašvaldības drošības pakalpojumu nodrošināšanu, sabiedriskās kārtības paaugstināšanu, plānos ceļu un ielu, velobraucēju, gājēju infrastruktūru, mobilitāti, sabiedriskā transporta pieejamību un attīstību, analizēs nozīmīgākās telpiskās struktūras un plānos vēlamās ilgtermiņa izmaiņas;
* “VIDE, KLIMATS, ENERĢĒTIKA” noteiks pasākumus enerģētikas, publisko ēku un mājokļu energoefektivitātes un klimata pārmaiņu jomās, kā arī dabas resursu aizsardzībai un pārvaldībai, plānos publiskās ārtelpas ilgtspēju, ūdensmalu attīstību;
* “ATVĒRTA UN VIEDA PĀRVALDĪBA” izvērtēs esošo pašvaldību pārvaldes struktūru, funkcijas, informācijas apriti, sniegs redzējumu par pašvaldību sniegto pakalpojumu pieejamību, e-pārvaldes attīstību, kā arī par sabiedrības informēšanas un iesaistes iespējām pašvaldību lēmumu pieņemšanā.

**Aicinām Jelgavas valstspilsētas, Jelgavas un Ozolnieku novadu iedzīvotājus, uzņēmējus, nevalstisko organizāciju pārstāvjus un citus interesentus pieteikties dalībai darba grupās!**

Lai reģistrētu dalību kādā no tematiskajām darba grupām, lūdzam:

1. Jelgavas pilsētas pašvaldības iedzīvotājiem **līdz 2021.gada** **31.martam** iesniegt pieteikumus, **nosūtot tos uz e-pastu** anita.straume@dome.jelgava.lv, e-pastā norādot savu kontaktinformāciju, vēlamo tematisko darba grupu un pamatojumu dalībai. Personas dati tiks izmantoti normatīvajos aktos noteiktajā kārtībā un tikai dalības identificēšanai darba grupās.

**Kontaktinformācija dalībai tematiskajā darba grupā:**

|  |  |
| --- | --- |
| Vārds, uzvārds |  |
| E-pasts |  |
| Tālruņa numurs |  |
| Izvēlētā tematiskā darba grupa  |  |
| Pārstāvniecība (NVO, uzņēmums, cita institūcija) |  |
| Pamatojums dalībai izvēlētajā tematiskajā darba grupā  |  |

**Jelgavas pilsētas pašvaldība informē, ka līdz 15.04.2021.** **turpinās pieteikšanās dalībai tematiskajās darba grupās!**

Lai reģistrētu dalību kādā no tematiskajām darba grupām, lūdzam **līdz 2021.gada** **15.aprīlim** reģistrēties elektroniski: <https://forms.gle/dRR5qhqGVahuXhXW6>.

**Plānotie tematisko darba grupu norises laiki:**

|  |  |
| --- | --- |
| KULTŪRA, TŪRISMS UN MARKETINGS | 26.04.2021. plkst. 17:00 |
| VIDE, KLIMATS, ENERĢĒTIKA | 28.04.2021. plkst. 17:00 |
| SOCIĀLĀ JOMA un VESELĪBAS AIZSARDZĪBA | 10.05.2021. plkst. 17:00 |
| KVALITATĪVA DZĪVES VIDE | 12.05.2021. plkst. 17:00 |
| IZGLĪTĪBA UN SPORTS | 17.05.2021. plkst. 17:00 |
| UZŅĒMĒJDARBĪBA, ZINĀTNE un INOVĀCIJAS | 19.05.2021. plkst. 17:00 |
| ATVĒRTA UN VIEDA PĀRVALDĪBA | 24.05.2021. plkst. 17:00 |

1. Jelgavas un Ozolnieku novadu pašvaldību iedzīvotājiem **līdz 2021.gada 9.aprīlim reģistrēties elektroniski:**[forms.gle/UVFcgtCXHfN1ZK91A](https://forms.gle/UVFcgtCXHfN1ZK91A)

Jelgavas un Ozolnieku novadu pašvaldību kopēji organizēto tematisko darba grupu attālināto diskusiju laiki:

|  |  |
| --- | --- |
| KULTŪRA | 13.04.2021. plkst. 18:00 |
| TŪRISMS UN UZŅĒMĒJDARBĪBA  | 15.04.2021. plkst. 18:00 |
| IZGLĪTĪBA UN SPORTS  | 20.04.2021. plkst. 18:00 |
| SOCIĀLAIS ATBALSTS, VESELĪBA UN LABKLĀJĪBA | 22.04.2021. plkst. 18:00 |
| KVALITATĪVA DZĪVES VIDE | 27.04.2021. plkst. 18:00 |
| VIDE, KLIMATS, ENERĢĒTIKA | 29.04.2021. plkst. 18:00 |
| ATVĒRTA UN VIEDA PĀRVALDĪBA | 06.05.2021. plkst. 18:00 |

Vairāk skat.

<http://www.jelgavasnovads.lv/lv/novada-zinas/16618/aicina-iesaistities-jelgavas-valstspilsetas-un-jaunveidojama-jelgavas-novada-kopigo-planosanas-dokumentu-ilgtermina-attistibas-strategijas-un-attistibas-programmas-izstrade>

<https://www.ozolnieki.lv/aktualitates/aktualitates-parvalde/iesaisties-jelgavas-valstspilsetas-un-jaunveidojama-jelgavas-novada-kopigo-planosanas-dokumentu-ilgtermina-attistibas-strategijas-un-attistibas-programmas-izstrade>

Ierosinājumus un ar attīstības plānošanas dokumentiem saistītus jautājumus var sūtīt arī uz e-pastiem anita.straume@dome.jelgava.lv un attistiba@jelgavasnovads.lv.

Plānošanas dokumentu izstrādes vadītāja un atbildīgā amatpersona – Jelgavas pilsētas pašvaldības administrācijas Attīstības un pilsētplānošanas pārvaldes vadītāja Gunita Osīte, kontakttālrunis uzziņām: 63005569, e-pasts: gunita.osite@dome.jelgava.lv.

Jaunveidojamā Jelgavas novada plānošanas dokumentu izstrādes vadītāja un atbildīgā amatpersona - Jelgavas novada pašvaldības izpilddirektore Līga Lonerte - e-pasts: liga.lonerte@jelgavasnovads.lv.

**Aicinām iedzīvotājus būt aktīviem un iesaistīties līdzdarbības aktivitātēs, jo Jelgavas pilsētas, Jelgavas un Ozolnieku novadu attīstība ir atkarīga no mūsu visu kopīgas rīcības!**